Coba jelasin Jualan dari Minecraft dalam bahasa melayu dong

Minecraft melepasi lebih daripada satu juta jualan kurang dari sebulan setelah memasuki fasa beta pada awal tahun 2011. Pada masa yang sama, permainan ini tidak mempunyai sokongan penerbit dan tidak pernah diiklankan secara komersial kecuali melalui mulut ke mulut, dan pelbagai rujukan yang tidak dibayar di media terkenal seperti webcomic <i id="mwBD0">Penny Arcade</i>. Menjelang April 2011, Persson menganggarkan bahawa Minecraft telah menjana 23 juta€ (33 juta $AS) dalam pendapatan, dengan 800,000 jualan versi alfa permainan, dan lebih dari 1 juta jualan versi beta. Pada bulan November 2011, sebelum penerbitan penuh permainan, beta Minecraft melebihi 16 juta pengguna berdaftar dan 4 juta jualan. Menjelang Mac 2012, Minecraft telah menjadi permainan PC terlaris ke-6 sepanjang masa. , permainan ini telah menjual 17 juta salinan di PC, menjadi permainan PC terlaris sepanjang masa. , permainan ini telah menjual sekitar 60 juta salinan di semua platform, menjadikannya salah satu permainan video terlaris sepanjang masa. Pada 25 Februari 2014, permainan mencapai 100 juta pengguna berdaftar. Menjelang Mei 2019, 180 juta salinan telah terjual di semua platform, menjadikannya permainan video terlaris sepanjang masa. Versi Minecraft China yang boleh dimain secara percuma mempunyai lebih daripada 300 juta pemain menjelang November 2019.

Minecraft versi Xbox 360 menjadi menguntungkan pada hari pertama pelancaran permainan pada tahun 2012, ketika permainan memecahkan rekod penjualan Xbox Live dengan 400,000 pemain dalam talian. Dalam masa seminggu berada di Xbox Live Marketplace, Minecraft menjual lebih daripada satu juta salinan. GameSpot mengumumkan pada bulan Disember 2012 bahawa Minecraft menjual lebih dari 4.48 juta salinan sejak permainan ini diterbitkan di Xbox Live Arcade pada bulan Mei 2012. Pada tahun 2012, Minecraft merupakan permainan yang mempunyai jualan yang paling terbanyak di Xbox Live Arcade; ia juga merupakan permainan keempat paling banyak kali dimainkan di Xbox Live berdasarkan purata pengguna unik setiap hari. , versi Xbox 360 telah menjual 12 juta salinan. Di samping itu, Minecraft: Edisi Poket telah mencapai jumlah jualan sebanyak 21 juta salinan. Versi PlayStation 3 menjual satu juta salinan dalam masa lima minggu. Pelancaran versi PlayStation Vita permainan meningkatkan jumlah jualan Minecraft sebanyak 79%, melebihi jumlah jualan kedua-dua pelancaran debut PS3 dan PS4 dan menjadi penerbitan Minecraft terbesar di konsol PlayStation. Versi PS Vita menjual 100,000 salinan digital di Jepun dalam dua bulan pertama penerbitan, menurut sebuah pengumuman oleh SCE Japan Asia. Menjelang Januari 2015, 500,000 salinan digital Minecraft telah dijual di Jepun di semua platform PlayStation, dengan lonjakan kanak-kanak sekolah rendah yang membeli versi PS Vita. Minecraft membantu meningkatkan jumlah pendapatan pihak pertama Microsoft sebanyak 63 juta$ untuk suku kedua tahun 2015. Permainan ini, termasuk semua versi, mempunyai lebih daripada 112 juta pemain aktif bulanan menjelang September 2019.

Pada ulang tahunnya yang ke-11 pada bulan Mei 2020, syarikat itu mengumumkan bahawa Minecraft telah mencapai lebih dari 200 juta salinan yang dijual di seluruh platform dengan lebih dari 126 juta pemain aktif bulanan.